Olaparib - novi lijek u borbi protiv raka
Jedan novi lijek pokazuje se vrlo obećavajućim u liječenju nekih oblika raka dojke, jajnika i prostate. U ograničenom kliničkom pokusu,
Irina Slutsky je prošla bezuspješno liječenje raka jajnika, koji se povratio, no vratila joj se nada nakon što je počela uzimati Olaparib: „Od toga da nisam ništa uspijevala učiniti, da sam jedva mogla izaći iz kreveta, vratila sam se na posao puno radno vrijeme, ponovno sam majka u punoj mjeri – vozim okolo, kupujem, kuham i sve drugo.“ Trebalo je samo nekoliko mjeseci da njezin tumor splasne i bol se ublaži. Ona nije jedina s dobrim razlogom za optimizam. Ljudi koji posjeduju genetsku mutaciju BRCA-1 ili BRCA-2 – u prosjeku svaka tisućita osoba! – u većoj su opasnosti od raka dojke, jajnika, gušterače i prostate. Tijekom kliničkog pokusa, Olaparib je izazvao drastično smanjenje tumora kod 40 posto pacijenata s nekima od najagresivnijih oblika raka. Ovaj lijek djeluje drugačije od ostalih lijekova protiv raka. Kako stanice rastu i razmnožavaju se, tako često postanu oštećene. U popravku stanica normalno pomaće jedan enzim, nazvan PARP. No, Olaparib inhibira taj nezim u stanicama raka koje imaju BRCA mutaciju. Dr. Eric Winer, iz Instituta za rak Dana Farber, kaže da je to posebno dobra vijest za žene: „Ti su rezultati bili viđeni kod žena koje često imaju oblike raka koji su najtvrdokorniji za liječenje.“ No, znanstvenici kažu da je još prerano za reći da se radi o čudovitom lijeku; za to treba još kliničkih pokusa.